open-index/open-wikipedia-markdown huggingface dataset:
Volvo V60

**Volvo V60** on Volvon vuodesta 2010 lähtien valmistama ylemmän keskiluokan farmariauto. Sen sedan-korinen sisarmalli on nimeltään Volvo S60.

## Volvo V60 I (2010–2018)

Ensimmäisen sukupolven V60 esiteltiin Pariisin autonäyttelyssä syksyllä 2010. Rinnakkaismalli S60 oli esitelty aiemmin keväällä. Autot perustuvat samalle pohjalevylle kuin esimerkiksi crossover-malli XC60.

Vuoden 2012 Euro NCAP -kolaritestistä V60 sai tulokseksi täydet viisi tähteä.

Autossa on vakiona *City Safety* -järjestelmä, joka auttaa välttämään hidasvauhtisia peräänajoja (nopeus enintään 30 km/h). Järjestelmä otettiin käyttöön jo aiemmin XC60-mallissa. *City Safety* jarruttaa autoa automaattisesti, jos kuljettaja ei reagoi ajoissa tilanteeseen, jossa edessä kulkeva ajoneuvo hidastaa äkkiarvaamatta vauhtiaan tai pysähtyy. Lisävarusteena oli saatavana myös jalankulkijoiden havaitsemisjärjestelmä automaattisella täysjarrutuksella.

V60:n bensiinimoottorit olivat 1,6-litrainen T3 (152&nbsp;hv) sekä 2,0-litraiset T4 (190&nbsp;hv), T5 (245&nbsp;hv) ja T6 (306&nbsp;hv). Dieselvaihtoehdot olivat puolestaan 2,0-litraiset D2 (120&nbsp;hv), D3 (150&nbsp;hv), D4 (190&nbsp;hv) ja D5 (225&nbsp;hv). Nelivetoisessa AWD-mallissa D4-moottori on 2,4-litrainen ja varustettu aina kuusiportaisella automaattivaihteistolla. T5:ssä, T6:ssa sekä D5:ssä on kahdeksanportainen automaatti. Muiden moottorien yhteydessä on kuusivaihteinen manuaali- tai automaattivaihteisto.

V60:sta esiteltiin myös maastokelpoisempi Cross Country -malli. Siinä on korkeampi maavara, neliveto ja koria suojaavia muoviosia. Moottorivaihtoehdot Cross Countryssa olivat T5 (245&nbsp;hv), D3 (150&nbsp;hv) ja D4 (190&nbsp;hv), jonka sai myös nelivetoisena. Vaihteistot olivat samat kuin normaaleissa V60-malleissa.

Geneven autonäyttelyssä keväällä 2013 esiteltiin kasvojenkohotuksen kokenut V60. Ajovaloihin tehtiin muutoksia ja ne olivat nyt yksiosaiset, kun aiemmin päiväajovalot olivat omassa valaisimessaan varsinaisen ajovaloumpion ja etusäleikön välissä. Etusäleikön kromikehys jätettiin pois, ja vaakasuuntaisten ripojen määrä muuttui kolmesta neljään. Etupuskurin visuaalista ilmettä muutettiin keskiosan ilmanottoaukon korostetummalla muotoilulla. 

## Volvo V60 II (2018–)

Toisen sukupolven V60 esiteltiin Geneven autonäyttelyssä keväällä 2018. Se perustuu samalle SPA-pohjalevyrakenteelle kuin muun muassa toisen sukupolven XC60 ja noudattaa muotoilussaan samoja piirteitä kuin suurempi V90-malli. Edeltäjäänsä verrattuna uusi V60 kasvoi pituutta lähes 13 senttimetriä. 529-litrainen tavaratila puolestaan on 99 litraa aiempaa suurempi.

Vuoden 2018 Euro NCAP -kolaritestistä V60 sai tulokseksi täydet viisi tähteä.
 V60 Cross Country esiteltiin syksyllä 2018. Maavara on 75 millimetriä normaalia korkeampi ja neliveto on aina vakiona. 

## Lähteet

## Aiheesta muualla
Entremontin alue

**Entremontin alue** (, ) on yksi Sveitsin 148:sta ja Valais’n kantonin 14:stä hallinnollisesta alueesta. Entremontin alue sijaitsee Ala-Valais’ssa, Dransejoen ja sen alkuhaarojen laaksoissa. Alue on tunnettu muun muassa Verbierin talviurheilualueesta ja Isosta Sankt Bernhardin solasta.

## Kunnat
Entremontin alueella on 6 kuntaa, joista suurimmat ovat Bagnes ja Orsières. Alueen keskuspaikka on Sembrancher. Entremontin alueen asukasluku on 15&nbsp;044 (31.12.2015). Väkimäärä on kasvussa, sillä vuoden 2012 lopussa asukkaita oli 14&nbsp;514.  Alueen pinta-ala on 633 km² . 

## Asukkaat ja kieli
Entremontin alueen vakituista asukkaista 92 % oli vuonna 2000 ranskankielisiä. Saksankielisiä oli noin 2 %, italiankielisiä noin 1 % ja muun kielisiä noin 5 %. 

## Lähteet
Ed Ballinger

**Edward Pennington "Ed" Ballinger** (s. 25. lokakuuta 1951 New York) on yhdysvaltalainen entinen miekkailija. Hän edusti seuratasolla Salle Santellia. Ballinger oli mukana maansa hopeaa floretin joukkuekilpailussa saaneessa joukkueessa vuoden 1975 Pan-Amerikan kisoissa ja oli samoissa kisoissa kuudes henkilökohtaisessa kilpailussa. Hän osallistui olympialaisiin kerran, vuonna 1976. Tuolloin Ballinger oli floretin henkilökohtaisessa kilpailussa jaetulla seitsemännellätoista sijalla ja oli mukana maansa seitsemänneksi sijoittuneessa joukkueessa. 

Ballinger on naimisissa miekkailija Sally Pechinskyn kanssa.

## Lähteet
Linga

**Linga** (myös *Lingam*, *Shiva linga*, Sanskrit लिङ्गं , tarkoittaa "merkkiä" tai "symbolia") on Shiva-jumalan symboli, jossa muodossa häntä useimmiten palvotaan. Linga on kivipaaden esittämä fallossymboli, joka seisoo *yonin*, mukaillun naisen sukuelimen päällä.

## Palvonta
Shivan palvojat kunnioittavat lingaa uhraamalla sille kukkia, maitoa, puhdasta vettä, hedelmiä, lehtiä ja riisiä.

## Fiktiossa
* Arthur C. Clarken kirjassa *[[2010: Avaruusodysseia]]* esiintyvä henkilöhahmo tri Sivasubramanian Chandrasegarampillai (tri Chandra) ei poista kaulaketjussa olevaa lingaa edes talviunikammiossa ollessaan.
* Elokuvassa *[[Indiana Jones ja tuomion temppeli]]* etsitään intialaisesta kylästä ryövättyä Shiva lingaa.

## Lähteet

## Aiheesta muualla
Bheri

**Bheri** () on yksi Nepalin neljästätoista vyöhykkeestä ja osa Keskilännen kehitysaluetta (Madhya Pashchimanchal). Vyöhyke rajautuu etelässä Intian Uttar Pradeshin osavaltioon. Nepalin vyöhykkeistä naapureita ovat Seti lännessä, Karnali pohjoisessa ja Rapti idässä.

Vyöhykkeen pinta-ala on 10&nbsp;545 neliökilometriä ja vuonna 2001 siellä asui 1&nbsp;417&nbsp;805 ihmistä. Vuonna 2011 väkiluku oli jo viidenneksen korkeampi, 1&nbsp;701&nbsp;767.

Bherin vyöhykkeen pääkaupunki on Nepalgunj (Nepalganj, 73&nbsp;779 as. vuonna 2011). Birendranagar (Bīrendranagar, Wīrendranagar; 47&nbsp;914 as., 2011) toimii Bherin, Raptin ja Karnalin vyöhykkeiden muodostaman Keskilännen kehitysalueen hallintokeskuksena. Vyöhykkeen muita yli 30&nbsp;000 asukkaan kaupunkeja ovat Gulariya (Gularia, Gulariyā, 55&nbsp;747 as. 2011) ja Kohalpur (36&nbsp;019 as. 2011; kaupungiksi 2014).

## Piirikunnat

Vyöhyke jakaantuu viiteen piirikuntaan. 
* Banke
* Bardiya
* Dailekh
* Jajarkot
* Surkhet

## Lähteet

## Aiheesta muualla
Gisela Hämmerling

**Gisela Hämmerling** (s. 26. joulukuuta 1969) on sveitsiläinen judoka, joka uransa aikana edusti seuratasolla Judo Club Usteria. 

Hämmerling voitti pronssia Pamplonan EM-kisoista 1988 alle 56-kiloisten sarjasta. Hän osallistui vuoden 1992 olympialaisiin, joissa hän sijoittui jaetulle kuudennelletoista tilalle alle 61-kiloisten sarjassa. Hämmerling voitti samana vuonna Baselin kansainvälisen turnauksen samassa painoluokassa. Hän voitti urallaan yhteensä neljä maansa mestaruutta ja sai Sveitsin-mestaruuskilpailuista myös kaksi hopeamitalia.

## Lähteet
Pierre Nihant

**Pierre Nihant** (5. huhtikuuta 1925 Blegny-Trembleur, Liège – 12. tammikuuta 1993 Blegny-Trembleur, Liège) oli belgialainen pyöräilijä. Hän sai vuoden 1948 kesäolympialaisissa Lontoossa hopeaa 1&nbsp;000 metrin aika-ajossa.

## Lähteet
Leviathan

**Leviathan** ja **Leviatan** tarkoittavat muun muassa seuraavia:

*Leviatan, alun perin kanaanilaisen mytologian vesihirviö
*Leviathan, englantilaisen filosofin Thomas Hobbesin vuonna 1651 kirjoittama kirja
*Leviathan, power metal -yhtye Alestormin EP
*Leviathan, yhdysvaltalainen black metal -yhtye
**[[Leviathan (albumi)|Leviathan]]*, Mastodonin albumi, joka kertoo Moby Dickistä.
**[[Leviathan (Therionin albumi)|Leviathan]]*, Therionin albumi vuodelta 2021
* ”Leviathan”, Volbeatin kappale ja single vuoden 2019 albumilta *Rewind, Replay, Rebound*.
**Leviathan*, nykyään *[[Livyatan melvillei|Livyatan]]*, sukupuuttoon kuollut hammasvalassuku
**[[Leviathan – kuoleman laiva]]*, George Pan Cosmatosin elokuva vuodelta 1989
**[[Leviathan (elokuva)|Leviathan]]*, venäläinen elokuva vuodelta 2014
*Leviatan, Supernatural-sarjan seitsemännellä kaudella esiintyvä hirviö
* SS ''Great Eastern'', aiemmin *Leviathan*, aikanaan maailman suurin laiva

;Britannian kuninkaallinen laivasto
* HMS Leviathan (1777), 70-tykkinen kolmannen luokan linjalaiva
* HMS Leviathan (1790), 74-tykkinen Courageux-luokan kolmannen luokan linjalaiva
* HMS Leviathan (1901), Drake-luokan panssariristeilijä
* HMS Leviathan (R97), Majestic-luokan kevyt lentotukialus.
Jacques Dupont

**Jacques Dupont** (19. kesäkuuta 1928 – 4. marraskuuta 2019) oli ranskalainen pyöräilijä. Hän voitti kultamitalin 1&nbsp;000 metrin aika-ajossa vuoden 1948 kesäolympialaisissa Lontoossa. Lisäksi hän muodosti José Beyaert'n ja Alain Moineaun kanssa joukkueen, joka sai pronssia joukkuemaantieajosta.

Dupont voitti myös Pariisi–Toursin vuosina 1951 ja 1955; jälkimmäisellä kerralla hän voitti ennätysnopeudellaan (253 km keskimäärin 43,666:lla kilometrillä tunnissa) Ruban Jaunen.

## Lähteet

## Aiheesta muualla
* Jacques Dupont Biography and Olympic Results | Olympics at Sports-Reference.com
Valtio-opin opiskelijat

**Valtio-opin Opiskelijat ry** (VOO) on Helsingin yliopiston yleisen valtio-opin opiskelijoita edustava poliittisesti ja uskonnollisesti sitoutumaton ainejärjestö. Yhdistys on perustettu vuonna 1960. Yhdistys viettää vuosijuhliaan perinteisesti maaliskuussa. VOO on yksi Helsingin yliopiston valtiotieteellisen tiedekunnan suurimmista ainejärjestöistä. Yhdistys toimii läheisessä yhteistyössä tiedekuntajärjestö Kannunvalajien ja alumniyhdistys Valtio-opin seniorien kanssa. VOO julkaisee Policy-lehteä.

## Aiheesta muualla
* VOO:n kotisivut
Valtio-opin seniorit

**Valtio-opin seniorit ry** on vuonna 1999 perustettu Helsingin yliopiston valtiotieteellisen tiedekunnan yleisen valtio-opin alumnijärjestö. Yhdistyksen tarkoituksena on koota yhteen Helsingin yliopiston yleisen valtio-opin oppiaineen entisiä opiskelijoita ja ylläpitää yhteyksiä heidän välillään ja myös entisten ja nykyisten opiskelijoiden kesken.

## Lähteet

## Aiheesta muualla
*Valtio-opin seniorit ry:n kotisivut
Miguel Hesayne

**Miguel Esteban Hesayne** (26. joulukuuta 1922 Azul, Buenos Aires – 1. joulukuuta 2019) oli 12. joulukuuta 1948 vihitty argentiinalainen pappi. Hänet vihittiin piispaksi 4. kesäkuuta 1975, ja hän toimi Viedman hiippakunnan piispana, kunnes erosi 28. kesäkuuta 1995. Hän kritisoi avoimesti vuosina 1976–1983 Argentiinaa hallinnutta junttaa. Hän jatkoi hallituksen päätösten arvostelua myös demokratian, varsinkin Carlos Menemin ja tämän seuraajan Fernando de la Rúan aikana.

## Lähteet

## Aiheesta muualla
* Catholic-Hierarchy.org: Bishop Miguel Esteban Hesayne
Tokion teknillinen yliopisto

**Tokion teknillinen yliopisto** () oli Tokiossa toimiva teknillinen yliopisto.

Se perustettiin vuonna 1881 ammattikouluna, 1890 siitä tuli teknillinen koulu ja 1901 teknillinen korkeakoulu.

Yliopisto toimi Tokiossa kolmella kampusalueella: Ōoyakaman, Suzukakedain ja Tamachin kampuksilla.

Oppilaitos pääsi vuonna 2010 *[[Times Higher Education]]in* yliopistojen ranking-listalle (200 parasta)  toisena kahdesta  tokiolaisesta Tokion yliopiston ohella.

1. lokakuuta 2024 Tokion teknillinen yliopisto yhdistyi Tokion lääketieteellisen ja hammaslääketieteellisen yliopiston kanssa Tokion tiedeyliopistoksi.

## Tunnettuja yliopistossa opiskelleita ja opettaneita
* Hideki Shirakawa, Nobelin kemian palkinto vuonna 2000
* Yoshinori Ōsumi, Nobel-palkinto lääketieteessä vuonna 2016

## Lähteet

## Aiheesta muualla
Srmy

**Suomen Rytmimusiikin Ystävät ry** (SRMY) on vuonna 2006 perustettu yhdistys joka järjestää musiikkitapahtumia sekä musiikkikoulutusta.

## Lähteet
Krikotyreotomia

**Krikotyreotomia** on toimenpide, jossa tehdään henkitorveen aukko kilpiruston ja sormusruston välille, kohtaan jossa sijaitsee näitä rustoja yhdistävä ligamentti (). 

Krikotyreotomia tehdään tyypillisesti henkeä uhkaavassa tilanteessa, kuten vieraan esineen tukkiessa hengitystiet, kurkunpään turvotuskohtauksen sattuessa (esimerkiksi hereditaarinen angioödeema) tai kasvojen ja pään vakavien onnettomuuksien seurauksena. Krikotyreotomia tehdään lähes aina vasta viimeisenä keinona, jos hengitysputken asettaminen suun tai nenän kautta on mahdotonta. Vaikka krikotyreotomia voidaan tehdä hengenpelastustarkoituksessa äärimmäisissä olosuhteissa, on tekniikka kuitenkin käyttökelpoinen ainoastaan väliaikaiseksi toimenpiteeksi, kunnes varsinaiset hengitystiet saadaan toimintakykyisiksi.

## Katso myös
*Intubaatio
*Trakeostomia
Hitotsubashin yliopisto

** Hitotsubashin yliopisto** () on Tokiossa toimiva Japanin kansallinen yliopisto. Siellä opetetaan kauppatieteitä, oikeustiedettä ja sosiaalitieteitä.  Sillä on kampukset Kunitachin, Kodairan ja Kandan alueilla. Yliopistossa on noin 6600 opiskelijaa, joista kolmannes on jatko-opiskelijoita.  

## Historia
Hitotsubashin yliopisto sai alkuna vuonna 1875 kun Tokioon perustettiin kauppaoppilaitos Mori Arinorin toimesta. Opiskellessaan University College Londonissa ja toimiessaan myöhemmin diplomaattina Yhdysvalloissa Arinori havaitsi, miten merkittävästi kaupallinen osaaminen vaikutti länsimaiden hyvinvointiin. Tämän innoittamana hän halusi korvata perinteisen kauppiaiden oppipoikajärjestelmän koulutuksella, joka valmistaisi liikemiehiä menestymään kansainvälisessä kaupassa.

Vuonna 1885 oppilaitos omaksuttiin Japanin opetusministeriön alaisuuteen ja toimi hetken nimellä Tokion kauppaoppilaitos. Oppilaitoksen nykyinen vaakuna otettiin käyttöön ja se siirtyi Tokion keisarillinen palatsin läheisyyteen Hitotsubashi-alueelle. Tänä aikana ympäri Japania perustettiin lukuisia kauppaoppilaitoksia, jotka ottivat mallia Tokion kauppaoppilaitoksen ohjelmarakenteesta.

Vuonna 1920 oppilaitokselle myönnettiin yliopiston asema, ja se nimettiin Tokion kauppakorkeakouluksi.

Vuoden 1923 Suuri Kantōn maanjäristys tuhosi yliopiston kaikki rakennukset lukuunottamatta kirjastoa, joka sisälsi 300 000 kirjan kokoelman. Vuonna 1930 yliopisto siirtyi Kunitachiin. Toisen maailmansodan aikana yliopiston nimi vaihdettiin Tokion teollisuusyliopistoksi ja vuonna 1949 otettiin käyttöön nimi Hitotsubashin yliopisto. 

## Akateeminen maine
Hitotsubashin yliopistolla katsotaan olleen merkittävä rooli Japanin teollisuuden nopeassa modernisaatiossa ja kehittymisessä. Nykypäivänä yliopistolla on maine yhtenä Japanin parhaista tutkimusyliopistona liiketaloudessa sekä sosiaalitieteissä. 

Kansallisena yliopistona Hitotsubashin yliopisto on tunnettu vaikeasta ja kilpailullisesta sisäänpääsystä. Kansallisien yliopistojen lukukausimaksut ovat yleisesti yksityisiä yliopistoja edullisempia. 

## Kansainvälisyys
Hitotsubashin yliopistolla on maailmanlaajuisesti lukuisia kumppaniyliopistoja, joiden välillä on vaihto-opiskelutoimintaa. Vuonna 2024 vaihto-opiskelijoita yliopistossa oli 917.  Hitotsubashin kumppaniyliopisto Suomessa on Aalto-yliopisto. Muihin kumppaniyliopistoihin lukeutuvat mm. Yalen yliopisto, London School of Economics sekä Oxfordin yliopisto. 

## Tunnettuja alumneja

* Masayoshi Ōhira, 68. ja 69. Japanin pääministeri
* Baek Du-jin, 4. Etelä-Korean pääministeri
* Saburo Tokura, 20. Japanin korkeimman oikeuden puheenjohtaja
* Masaru Hayami, entinen Japanin Pankin johtokunnan puheenjohtaja
* Rizaburo Toyoda, entinen Toyotan puheenjohtaja
* Tatsumi Kimishima, entinen Nintendon puheenjohtaja
* Masatsugu Nagato, Japanin postipankin toimitusjohtaja
* Tokuzō Fukuda, ekonomisti

## Lähteet
Wasedan yliopisto

**Wasedan yliopisto** () on Tokiossa toimiva yksityinen yliopisto, yksi Japanin maineikkaimmista.

Yliopisto on perustettu 1882 nimellä Tōkyō senmongakkō. Nykyisin yliopistossa on lähes 54&nbsp;000 opiskelijaa, joista noin 8&nbsp;500 jatko-opiskelijoita. Etenkin sen valtio-opin ja taloustieteiden tiedekunta on kuuluisa: seitsemän toisen maailmansodan jälkeisistä pääministereistä on ollut Wasedan aikaisempia opiskelijoita.

## Lähteet

## Aiheesta muualla
Hubert Hammerer

**Hubert Hammerer** (10. syyskuuta 1925 Egg in Vorarlberg – 24. maaliskuuta 2017) oli itävaltalainen ampuja. Hän voitti Rooman kesäolympialaisissa 1960 kultamitalin 300 metrin vapaakiväärin asentokilpailussa. 50 metrin pienoiskiväärin asennoissa hän jäi 11. sijalle.

Hammerer kilpaili myös Tokion kesäolympialaisissa 1964 mutta ei päässyt mitaleille. Hän sijoittui 300 metrin vapaakiväärin asentokilpailussa yhdeksänneksi; 50 metrin pienoiskiväärin makuukilpailussa hän jäi 28. ja asentokilpailussa 31. sijalle.

## Lähteet

## Aiheesta muualla
Bill Bailey, Won’t You Please Come Home?

”**Bill Bailey, Won’t You Please Come Home?**” on Hughie Cannonin säveltämä ja sanoittama musiikkikappale vuodelta 1902. Se pohjautui amerikkalaiseen *[[coon song]]* -perinteeseen, jossa mustat esitettiin stereotyyppisinä ja nykymittapuulla rasistisina karikatyyreinä. Cannon kirjoitti laulun jatkoksi vuotta aikaisemmin ilmestyneelle, Walter Wilsonin ja John Queenin kirjoittamalle kappaleelle ”Ain’t Dat a Shame”.

Tarina saattaa perustua oikeaan Bill Bailey -nimiseen henkilöön, mutta tarkalleen ei tiedetä, kenestä on kyse. Yksi mahdollisuus on trumpetinsoittaja ja musiikinopettaja Willard Godfrey Bailey Jacksonista, Michiganista. ”Ain’t Dat a Shamen” ja ”Bill Bailey, Won’t You Please Come Homen” jälkeen ilmestyi lukuisia muita Bill Baileyn mainitsevia kappaleita. Cannon kirjoitti oman jatkonsa kappaleelle nimellä ”He Done Me Wrong”, jonka alaotsikko oli ”death of Bill Bailey” (”Bill Baileyn kuolema”).

Kappaleen esitti ensimmäisen kerran John Queen vaudeville-esityksessä, ja ensimmäisen nauhoitteen teki laulaja Arthur Collins vuonna 1902.

Kappale tunnetaan myös nimillä ”Won’t You Come Home Bill Bailey” ja ”Bill Bailey”.

## Lähteet

## Aiheesta muualla
* ”Bill Bailey, Won't You Please Come Home?” Wikiaineistossa
Joe Flacco

**Joseph Vincent "Joe" Flacco** (s. 16. tammikuuta 1985 Aubudon, New Jersey) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2008 lähtien NFL-liigassa edustaen useaa eri seuraa. Hänet muistetaan etenkin uransa alkuajasta Baltimore Ravensissa, jossa hän voitti kaudella 2012 liigan mestaruuden Super Bowlin ja hänet valittiin ottelun arvokkaimmaksi pelaajaksi. Kaudella 2023 Flacco pelasi Cleveland Brownsissa.

## NFL-ura

Flacco pelasi ennen NFL:ää sekä Pittsburghin että Delawaren yliopistojen joukkueissa. Hänet varattiin vuoden 2008 NFL:n varaustilaisuuden ensimmäisen kierroksen 13. pelaajana, jolloin hänestä tuli kaikkien aikojen pienimmällä numerolla Delawaren yliopistosta varattu pelaaja. 

Tulokaskautensa Flacco aloitti Ravensin kolmantena pelinrakentajana, mutta hänestä tuli aloittaja jo kauden ensimmäisessä ottelussa muiden pelinrakentajien Kyle Bollerin sekä Troy Smithin jouduttua sivuun. Hän onnistui myös vakiinnuttamaan paikkansa Ravensin aloittajana, ja johdatti joukkueen lopulta konferenssifinaaleihin, jossa Pittsburgh Steelers osoittautui kuitenkin vahvemmaksi. 

Seuraavalla kaudella Flacco jatkoi vahvoja esityksiään, ja tällä kertaa  taival päättyi toisella kierroksella Indianapolis Coltsia vastaan. Kaudella 2012 joukkue eteni viimein Super Bowliin, jossa vastaan asettui NFC-konferenssin mestari San Francisco 49ers. Ravens voitti Super Bowlin ja Flacco palkittiin finaalin parhaana pelaajana.

Flacco pelasi 11 kautta Baltimoressa. Kaudella 2018 tulokas Lamar Jackson syrjäytti Flaccon aloittavan pelinrakentajan paikalta ja kauden jälkeen Baltimore myi Flaccon Denver Broncosiin. Flacco pelasi kaudella 2019 kahdeksan ottelua, kunnes hänen kautensa päättyi loukkaantumiseen. Kauden jälkeen Denver vapautti hänet sopimuksesta.

Kaudeksi 2020 Flacco siirtyi New York Jetsiin varamieheksi Sam Darnoldille. Kaudeksi 2021 Flacco teki sopimuksen Philadelphia Eaglesin kanssa. Hän ei pelannut yhtäkään ottelua Eaglesissa ja hänet kaupattiin takaisin Jetsiin kauden loppupuolella, kun Jetsin aloittava pelinrakentaja Zach Wilson loukkaantui. Kauden 2022 Flacco jatkoi Jetsissä Wilsonin varamiehenä.

Kauden 2023 alussa Flaccolla ei ollut pelaajasopimusta minkään seuran kanssa. Runkosarjan puolivälin jälkeen Cleveland Browns teki hänen kanssaan sopimuksen joukkueen alkuperäisen pelinrakentajan loukkaannuttua. Flacco palkattiin tulokaspelinrakentaja Dorian Thompson-Robinsonin varamieheksi ja mentoriksi. Thompson-Robinson sai kuitenkin jo seuraavassa ottelussa aivotärähdyksen ja Flaccosta tuli Brownsin ainoa pelinrakentaja. Flacco pelasi hyvin ja johdatti Brownsin pudotuspeleihin.

## Muuta
Flaccolla on henkilökohtaiset sponsorisopimukset urheiluvälinevalmistaja Reebokin sekä pizzeriaketju Pizza Hutin kanssa. 

Baltimore Orioles varasi Flaccon veljen, Mike Flaccon, baseballin ammattilaisliigan MLB:n vuoden 2009 varaustilaisuudessa 31. kierroksella.

## Aiheesta muualla

*Virallinen sivusto 
*Profiili Baltimore Ravensin sivustolla 

## Lähteet
Jang Bahadur

**Jang Bahadur Rana** (18. kesäkuuta 1816 – 25. helmikuuta 1877) oli  Nepalin hallitsija ja Rana-dynastian perustaja. Hän on Nepalin historian merkittävimpiä hahmoja. Hän pääsi eroon hovissa esiintyneistä klikeistä, uudisti hallintoa ja lainsäädäntöä ja pyrki modernisoimaan Nepalia. Toisaalta hän vei maan diktatuuriin ja eristi sen ulkomaailmasta, jolloin Nepal jäi jälkeen muualla tapahtuneesta kehityksestä.

## Lähteet
Heikki Aittokoski

**Heikki Aittokoski** (s. 30. marraskuuta 1970 Jyväskylä) on suomalainen toimittaja. Hän työskentelee Helsingin Sanomien ulkomaantoimittajana.

Aittokoski asui lapsuudessaan Espoossa sekä kolme vuotta Kanadassa. Hän opiskeli poliittista historiaa Helsingin yliopistossa. Hän aloitti Helsingin Sanomissa vuonna 1995 työskennellen ensin kulttuuritoimituksessa. Aittokoski oli HS:n Berliinin-kirjeenvaihtaja 1998–2001, ulkomaantoimituksen varaesimies 2002–2007 ja Brysselin-kirjeenvaihtaja 2006. Vuosina 2007–2012 hän toimi ulkomaantoimituksen esimiehenä, minkä jälkeen hän palasi ulkomaantoimittajaksi. Vuosina 2014–2015 Aittokoskella oli Jone Nikulan kanssa HSTV:ssä keskusteluohjelma Nikula, Aittokoski ja maailma (NAM).

Vuonna 2014 Aittokoski sai Suomen Kuvalehden journalistipalkinnon. Hän oli ehdolla myös Bonnierin vuoden 2014 Vuoden journalisti -palkinnon saajaksi. Hänen teoksensa *Narrien laiva – Matka pieleen menneessä maailmassa* (2013) sai Lauri Jäntin säätiön kunniamaininnan vuonna 2014. Vuonna 2016 hänen teoksensa *Kuolemantanssi – Askeleita nationalismin Euroopassa* valittiin Tieto-Finlandia-palkintoehdokkaaksi. Vuonna 2017 Aittokoski sai tiedonjulkistamisen valtionpalkinnon pitkäjänteisestä journalistisesta työstä.

## Teokset
* 
* 
* 
* 
* 

## Lähteet

## Aiheesta muualla
* 
* Kuusi kuvaa: Ulkomaantoimittaja Heikki Aittokoski kirjoittaa kärsimyksestä Yle Areena. 2.7.2016.
* 
* Heikki Aittokoski radio-ohjelmassa Kuusi kuvaa, 2.7.2016 Yle
Hoilolan kirkko

**Hoilolan luterilainen kirkko** (myös **Hoilolan rajaseutukirkko**) on yksi Joensuun kaupungin itäosan käsittävän Vaara-Karjalan seurakunnan kirkoista Hoilolan kylässä entisen Tuupovaaran kunnan alueella lähellä Venäjän rajaa. Kirkon suunnitteli arkkitehti Veikko Larkas ja sen rakentamisen rahoittivat pääasiassa Kirkon Lahja Oy, Amerikan luterilaiset kirkot ja kirkkohallitus. Kirkon harjannostajaiset olivat 27. elokuuta 1949 ja sen vihki Kuopion hiippakunnan piispa Eino Sormunen 5. heinäkuuta 1950. Hoilolan kirkossa on noin 100 istumapaikkaa ja siellä pidetään nykyisin jumalanpalvelus noin kerran kuussa.

## Historia

Hoilolan kirkko rakennettiin korvaamaan luovutetulle alueelle jäänyttä Korpiselän luterilaista kirkkoa. Hoilola kuului Soanlahden seurakuntaan kuuluneeseen Korpiselän rukoushuonekuntaan, joka lakkautettiin vuoden 1949 lopulla suurimman osan rukoushuonekunnan alueesta jäätyä Neuvostoliitolle luovutetulle alueelle. Tämän jälkeen Hoilola ja muu Suomen puolelle jäänyt Korpiselän alue siirtyivät Tuupovaaran seurakunnalle vuoteen 2005 asti, jolloin Tuupovaaran ja Kiihtelysvaaran seurakunnat yhdistyivät Vaara-Karjalan seurakunnaksi. Luovutetun alueen seurakuntien lakkauttaminen oli tiedossa Hoilolan kirkkoa rakennettaessa, jonka vuoksi 11. marraskuuta 1949 perustettiin Korpiselän rajaseutukirkkoyhdistys ry, jolle seurakunnan kiinteä- ja irtainomaisuus siirrettiin. Rajaseutukirkkoyhdistyksen omistama kirkko siirtyi Tuupovaaran seurakunnan omistukseen vuonna 1970. 

## Esineistö

Hoilolan kirkon esineistö on peräisin pääasiassa luovutettujen alueiden kirkoista ja seurakunnilta. Korpiselän rukoushuonekunnalta siirtyi seuraajalleen Korpiselän rajaseutukirkkoyhdistykselle ehtoolliskalusto, harmoni ja messukasukka. Hoilolan alttaritaulu on Pietarissa työskennelleen sveitsiläissyntyisen kuvanveistäjä Bottan maalaama *Kristus nousee kuolleista* ja se on peräisin Ruskealan seurakunnan kirkosta, jonne Botta oli lahjoittanut sen vuonna 1876 korvaukseksi Ruskealan siltojen käytöstä marmorin kuljettamisessa Pietariin.  Koiviston seurakunta luovutti Koiviston kirkosta evakuoidun 36-kynttiläisen ja 240-lasiprismaisen kattokruunun Korpiselän rajaseutukirkkoyhdistykselle 1950. Hoilolan 80 kiloa painava kirkonkello on peräisin Suursaaren kirkosta ja Suursaaren seurakunta lahjoitti sen Korpiselän rukoushuonekunnalle 1949.  Räisälän seurakunnasta saatiin kolme papinkappaa, alttariliina ja saarnatuolin kirjaliina. Kynttilänjalat, kolehtihaavi, hautauslapio ja ripityskalusto ovat peräisin Impilahden seurakunnalta.

## Lähteet
*

### Viitteet

## Aiheesta muualla
* Hoilolan kirkko
Maurice Jones-Drew

**Maurice Christopher Jones-Drew** (s. 23. maaliskuuta 1985, Oakland, Kalifornia) on yhdysvaltalainen entinen amerikkalaisen jalkapallon pelaaja. Hän pelasi yhdeksän kautta NFL-liigassa edustaen lähinnä Jacksonville Jaguarsia. Pelipaikaltaan Jones-Drew oli keskushyökkääjä. 

170-senttinen Jones-Drew oli yksi NFL:n lyhyimmistä pelaajista, mutta on onnistunu kuitenkin luomaan maineen yhtenä parhaista keskushyökkääjistä. Keväällä 2015 päättyneen pelaajauran jälkeen Jones-Drew on työskennellyt urheilutoimittajana.

## NFL-ura

Jaguars varasi UCLA:n yliopistojoukkueessa pelanneen Jones-Drewin vuoden 2006 NFL:n varaustilaisuudessa toisella kierroksella yhteensä 60. pelaajana. Yleisesti tämän oletettiin johtuneen Jones-Drewin pienestä koosta, jonka monet olettivat estävän hänen menestyksensä ammattilaiskentillä, vaikka hänen taitonsa olivatkin yleisesti tiedossa. 

Tulokaskaudellaan hän tuli toiseksi parhaan hyökkäävän tulokkaan äänestyksessä Tennessee Titansin pelinrakentajan Vince Youngin jälkeen. Jones-Drew pelasi kahdeksan kautta Jacksonville Jaguarsissa. Tuona aikana hän rikkoi useita seuran ennätyksiä ja hänet valittiin kolmesti liigan tähdistöotteluun Pro Bowliin.

Keväällä 2014 Jones-Drew siirtyi kolmivuotisella sopimuksella Oakland Raidersiin. Kausi 2014 oli Jones-Drew'n uran huonoin. Keväällä 2015 hän ilmoitti lopettavansa ammattilaisuransa.

## Aiheesta muualla
*Virallinen sivusto 
*Profiili Jaguars.com -sivustolla 

## Lähteet
Red Blooded Woman

"**Red Blooded Woman**" on pop- ja R&B -kappale Kylie Minoguen albumilta *[[Body Language]]* (2003). Se julkaistiin vuonna 2004 ja sen kirjoittivat Johnny Douglas ja Karen Poole. B-puolia ovat "Almost a Lover" ja "Cruise Control".

## Singlen kappaleet
;Brittiläinen CD 1 ja eurooppalainen CD
#"Red Blooded Woman" – 4:21
#"Almost a Lover" – 3:40

;Brittiläinen CD 2
#"Red Blooded Woman" – 4:21
#"Cruise Control" – 4:55
#"Slow" (Chemical Brothers Mix) – 7:03
#"Red Blooded Woman" (Video)

;Brittiläinen 12" single
# "Red Blooded Woman" (Whitey Mix) – 5:20
# "Slow" (Chemical Brothers Remix) – 7:03
# "Red Blooded Woman" (Narcotic Thrust Mix) – 7:10

;Australialainen CD single
#"Red Blooded Woman" – 4:21
#"Cruise Control" – 4:55
#"Almost a Lover" – 3:40
#"Slow" (Chemical Brothers Mix) – 7:13
#"Red Blooded Woman" (Whitey Mix) – 5:20
#"Red Blooded Woman" (Video)

## Esitykset konsertissa
* Showgirl Tour
* Showgirl Homecoming Tour
* For You, For Me Tour

Kappale esitettiin myös TV-konsertissa *Money Can't Buy* (2003).

## Listasijoitukset

## Aiheesta muualla
* Kylie Minoguen virallinen sivusto
Love at First Sight

"**Love at First Sight**" on dancepopkappale Kylie Minoguen albumilta *[[Fever (Kylie Minoguen albumi)|Fever]]* (2001). Se julkaistiin singlenä 10. kesäkuuta 2002, ja sen kirjoittivat Kylie Minogue, Richard Stannard, Julian Gallagher, Ash Howes ja Martin Harrington.

## Kappalelista
;Brittiläinen CD 1
#"Love at First Sight" – 3:59
#"Can't Get Blue Monday Out of My Head" – 4:03
#"Baby" – 3:48
#"Love at First Sight" (Video)

;Brittiläinen CD 2
#"Love at First Sight" – 3:59
#"Love at First Sight" (Ruff and Jam Club Mix) – 9:31
#"Love at First Sight" (The Scumfrog's Vocal Edit) – 4:26

;Australialainen CD
#"Love at First Sight" – 3:59
#"Can't Get Blue Monday out of My Head" – 4:03
#"Baby" – 3:48
#"Love at First Sight" (Ruff and Jam Club Mix) – 9:31
#"Love at First Sight" (Twin Masterplan Mix) – 5:55
#"Love at First Sight" (The Scumfrog's Vocal Edit) – 4:26

## Esitykset
### Esitykset konsertissa
* KylieFever2002 Tour
* Showgirl Tour
* Showgirl Homecoming Tour
* KYLIEX2008
* For You, For Me Tour

### Muut esitykset
* *Money Can't Buy* (2003) (TV-konsertti)

## Listasijoitukset

## Aiheesta muualla
* Kylie Minoguen virallinen sivusto
Valuuttavaranto

**Valuuttavarannolla** tarkoitetaan yleensä maan keskuspankin hallussa olevaa ulkomaista valuuttaa, ulkomaisia saamisia ja jalometallivaroja, joita pidetään ensisijaisesti maan kansainvälisen maksuvalmiuden turvaamiseksi.

Maailman suurin valuuttavaranto on Kiinan keskuspankilla, jonka valuuttavarannon arvo oli 2&nbsp;800 miljardia Yhdysvaltain dollaria vuoden 2010 lopussa.

## Suomen Pankin valuuttavaranto

Valuuttavarannon hallussapito ja hoito on yksi Suomen Pankin tehtävistä.
Suomen Pankin valuuttavaranto koostuu Yhdysvaltain dollareista, Englannin punnista, Japanin jeneistä ja Sveitsin frangeista, sekä kullasta ja erityisten nosto-oikeuksien määräisistä eristä.

Lokakuussa 2010 Suomen keskuspankin valuuttavarannon arvo oli 7,431 miljardia euroa.

## Euroopan keskuspankin valuuttavaranto

Euroopan keskuspankin valuuttavaranto luotiin euron käyttöönoton yhteydessä 1.1.1999, jolloin eurojärjestelmään liittyneet kansalliset keskuspankit siirsivät valuuttavarantoja EKP:lle. Euroopan keskuspankin valuuttavarannon hoidon tavoitteena on taata varannon likvidiys sijoittamalla varat tuottavasti ja turvallisesti. EKP:n valuuttavaranto koostuu Yhdysvaltain dollareista, Japanin jeneistä, kullasta ja Kansainvälisen valuuttarahaston erityisnosto-oikeuksista.

Elokuussa 2014 koko euroalueen valuuttavarantojen arvo oli 594&nbsp;136 miljardia euroa.

## Katso myös
*Luettelo valtioista valuuttavarannon koon mukaan

## Lähteet
Nick Hardwick

**Nicholas Adam "Nick" Hardwick** (s. 2. syyskuuta 1981 Franklin, Indiana) on yhdysvaltalainen entinen amerikkalaisen jalkapallon pelaaja, pelipaikaltaan sentteri. Hän pelasi koko 11-vuotisen ammattilaisuransa ajan NFL-liigan San Diego Chargersissa.

## NFL-ura

Purduen yliopiston joukkueessa pelannut Hardwick varattiin vuoden 2004 NFL:n varaustilaisuuden kolmannella kierroksella, koko tilaisuuden 66. pelaajana. Hänet valittiin kaudella 2006 NFL:n tähdistöotteluun Pro Bowliin. Kauden jälkeen hän allekirjoitti Chargersin kanssa kuuden vuoden ja 17 miljoonan dollarin jatkosopimuksen. 

Hardwick kertoi kauden 2011 loputtua pohtivansa uransa lopettamista. Lopulta hän kuitenkin kertoi jatkavansa ainakin seuraavan kauden.  Lopulta Hardwick ilmoitti helmikuussa 2015 lopettavansa uransa 11 kauden jälkeen. Viimeisellä kaudellaan Hardwick kykeni niskavamman vuoksi pelaamaan vain yhdessä ottelussa.

## Lähteet

## Aiheesta muualla
* Profiili Chargers.com -sivustolla
LTV A-7 Corsair II

**LTV A-7 Corsair II** oli jatkokehitystyön tulos saman lentokonevalmistajan (Chance Vought, myöhempi Ling-Temco-Vought) F-8 Crusader laivaston hävittäjäkoneesta. Corsair II oli Crusaderia jonkin verran pienempi ja hitaampi. Konstruktio oli tarkalleen ottaen samankaltainen: yksimoottorinen suihkumoottorikäyttöinen ylätaso, nuolimuotoisin siivin varusteltuna. Palvelukseenastuminen tapahtui vuonna 1965.

A-7 Corsair II saapui korvaamaan keveämpää, samaten yksimoottorista, mutta alatasoista Douglas A-4 Skyhawkia. Omilta osiltaan myös hieman hitaamman sekä keskiraskaan, kaksimoottorisen laivastopommittaja Douglas A-3 Skywarriorin sotilastehtävät siirtyivät Corsair II:n kannettaviksi. Näin ollen koneen pääasiallinen käyttötarkoitus oli olla rynnäkköpommittajana.
Skyhawkin palvelusura kesti lähes A-7:n vastaavan päättymiseen saakka. Kreikan ilmavoimat on tosin käyttänyt A-7 Corsair II:ta huomattavan pitkään. Skyhawkiin verrattuna, kykenee Corsair II ottamaan n. 1/3 raskaamman asekuorman (6 700&nbsp;kg), mikä on yksimoottoriselle koneelle varsin paljon. A-7 Corsair II oli vain hieman A-4 Skyhawkia nopeampi (merenpinnan tasolla, n. Mach 0,9, yläkorkeuksissa maksimissaan Mach 1,1-1,2).

Koneen palvelusuraa osaltaan pidensi North American A-5 Vigilanten kehitystyöhön liittyneet vaikeudet. Vigilanten suunniteltuun, nopeasti lennettyyn matalalla tapahtuvaan pommitukseen oli liittynyt ilmeisiä teknisiä vaikeuksia. Se päätyikin pääasiallisesti tiedustelukäyttöön myöhempänä (tunnuksella RA-5).

Ylätasoinen sotilaskone on suhteellisen helppo tunnistaa rakenteensa puolesta. Ilmanottoaukko on varsin kookas, ja sen sijainti on rungon alapuolella. Osa koneen aseistuksesta (kuten ilmataisteluohjukset) voidaan siipien ohella kiinnittää rungon etuosaan, ennen siipiä. Suihkumoottorin valmistaja oli Allison. Aseistukseen kuuluu 20 mm lentokonetykki, jonka sijoitus on sekin eturungossa.

2000-luvulla tämän Vietnamin sotaan osallistuneen sotakoneen tehtävät on perinyt Boeing F/A-18 Hornet. Eurooppalaisvalmisteisista vastaavista rynnäköintiin kykenevistä sotilaslentokoneista, lienee kaikkein vertailukelpoisin Sepecat Jaguar.

## Vastaavia verrattavia sotilaslentokoneita
* Grumman A-6 Intruder
* North American F-100 Super Sabre
* Republic F-105 Thunderchief
* Republic/Fairchild A-10 Thunderbolt II
* SEPECAT Jaguar
* Blackburn Buccaneer

## Aiheesta muualla

*
*
*Hallen Hävittäjäsivut: A-7 Corsair II 
*http://fas.org/man/dod-101/sys/ac/a-7.htm
*http://www.aero-web.org/museums/ny/isasm/159268.htm
Per-Henrik Nyman

**Per-Henrik Nyman** (6. maaliskuuta 1927 Turku – 11. maaliskuuta 2015 Porvoo) oli suomalainen televisiokasvo, entinen Porvoon kaupunginjohtaja ja Ruotsalaisen kansanpuolueen kansanedustaja Uudenmaan läänin vaalipiiristä.

Nyman opiskeli Åbo Akademissa. Hän siirtyi jo nuorena Porvooseen, joka tunnettiin hänen kotikaupunkinaan. Hän toimi Yleisradion tehtävissä jo 1940-luvulta, erityisesti viihde- ja urheilutoimituksissa muun muassa selostajana sekä toimituspäällikkönä 1970-luvun taitteessa. Vuonna 1974 hänestä tuli Borgåbladetin päätoimittaja ja vuonna 1982 hänet valittiin kaupunginjohtajaksi. Hän toimi kansanedustajana vuosina 1987–1991.

## Lähteet
Lewes

**Lewes** voi tarkoittaa muun muassa seuraavia:

*Lewes, kaupunki East Sussexin kreivikunnassa, Englannissa
*Lewes, kaupunki Delawaren osavaltiossa, Yhdysvalloissa
*George Henry Lewes (1817–1878), englantilainen filosofi ja kriitikko
;Britannian kuninkaallinen laivasto
* HMS Lewes (1918), Racecourse-luokan miinanraivaaja
* HMS Lewes (G68), Town-luokan hävittäjä
;Yhdysvaltain laivasto
*USS City of Lewes (SP-383), myöhemmin USS Lewes (SP-383), Yhdysvaltain laivaston miinanraivaaja ja partiointialus vuodesta 1917 vuoteen 1919
Lion

**Lion** voi tarkoittaa ainakin seuraavia:

;paikkoja:
* Lion-en-Sullias, kunta Loiret'n departementissa Ranskassa
* Lion-sur-Mer, kunta Calvadosin departementissa Ranskassa

;henkilöitä:
* P. Lion, 1980-luvun italodiskoartisti
* Willie ”The Lion” Smith (1893–1973), yhdysvaltalainen jazzpianisti

; Britannian Kuninkaallisessa laivastossa:
* HMS Lion, usean aluksen nimi
* Lion-luokka, taisteluristeilijöitä
* Lion-luokka, taistelulaivoja

;Ranskan laivasto
* Lion (1804), Ranskan laivaston Téméraire-luokan linjalaiva

; muita merkityksiä:
* *[[Leijona (elokuva)|Leijona]]* (*The Lion*), Jack Cardiffin ohjaama elokuva vuodelta 1962.
* *[[Lion (elokuva)|Lion]]*, Garth Davisin ohjaama elokuva vuodelta 2016.
* Lion Air, indonesialainen lentoyhtiö.
* Lion Music, suomalainen levy-yhtiö.
* Lion, japanilainen hammastahnan ja pesuaineen valmistaja.
* Lion, suklaapatukka.
Levoton veri

**Levoton veri** (ruotsinkielinen versio *Oroligt blod*) on Teuvo Tulion ohjaama suomalainen elokuva vuodelta 1946.

Elokuvassa sisarukset Sylvi ja Outi rakastavat samaa miestä, Sylvin puolisoa Valteria. Avioparin välit rikkoutuvat lapsen kuoleman vuoksi. Sokeutunut Sylvi aavistaa Valterin olevan hänelle uskoton ja vakoilee aviomiestään ja sisartaan. Vähitellen hänen mielenterveytensä järkkyy kohtalokkain seurauksin.

Helsingin Sanomien kriitikko Arto Pajukallio luonnehti elokuvaa hurjaksi ja hulluksi. Regina Linnanheimo sai roolisuorituksestaan parhaan naispääosan Jussi-palkinnon. Elokuvan ruotsinkielisessä versiossa on mukana myös ruotsalaisia näyttelijöitä, muun muassa Hans Strååt (Valter) ja Harriet Philipson (Gunilla).

## Näyttelijät

## Lähteet
* suomenkielinen versio
* ruotsinkielinen versio

### Viitteet
Lively

**Lively** tarkoittaa muun muassa seuraavia:

*Lively Island, Falklandin saariin kuuluva saari
;Britannian kuninkaallinen laivasto
* Lively-luokka (hävittäjä), hävittäjäluokka
* HMS Lively (1689), 30-tykkinen viidennen luokan alus
* HMS Lively (1709), 12-tykkinen kuudennen luokan alus
* HMS Lively (1713), 20-tykkinen kuudennen luokan alus
* HMS Lively (1756), 20-tykkinen kuudennen luokan alus
* HMS Lively (1779), 14-tykkinen prikisluuppi
* HMS Lively (1794), Alcmene-luokan 32-tykkinen viidennen luokan alus
* HMS Lively (1794), polttolaiva
* HMS Lively (1797), 16-tykkinen polttolaiva
* HMS Lively (1804), Lively-luokan 38-tykkinen viidennen luokan alus
* HMS Lively (1805), kutteri
* HMS Lively (1813), Leda-luokan 38-tykkinen viidennen luokan alus
* HMS Lively (1856), Albacore-luokan puinen potkurilla varustettu tykkivene
* HMS Lively (1870), puinen siipiratasalus
* HMS Lively (1900), Lively-luokan hävittäjä
* HMS Lively (G40), L-luokan hävittäjä

## Sukunimi
*Blake Lively (s. 1987), yhdysvaltalainen näyttelijä
*Edward Lively (1545–1605), englantilainen kielitieteilijä ja raamatuntutkija
*Eric Lively (s. 1981), yhdysvaltalainen näyttelijä, valokuvaaja ja malli
*Penelope Lively (s. 1933), brittiläinen kirjailija
*Scott Lively (s. 1957), yhdysvaltalainen evankelikaalinen saarnaaja ja kansalaisaktivisti.
Baby Phat

**Baby Phat** on yhdysvaltalaisen Kimora Lee Simmonsin luoma vaatemerkki. Merkin alla myydään vaatteita, kenkiä, laukkuja, koruja, lastenvaatteita ja alusasuja. Baby Phatin vaatteet ovat keskimääräistä kalliimpia.
Chitwanin kansallispuisto

**Chitwanin kansallispuisto** on luonnonsuojelualue Nepalissa Terain alueella Himalajan juurella. Kansallispuiston pääsisäänkäynnille on matkaa noin 10 kilometriä Bharatpurista. Kansallispuisto perustettiin vuonna 1973, ja sen pinta-ala on 952,63 neliökilometriä. Puisto on Unescon maailmanperintökohde.

Ennen kansallispuiston perustamista Chitwan oli suosittu metsästysalue sen ajan hallitsijoiden keskuudessa. Kansallispuisto perustettiin vuonna 1973, jolloin sen pinta-ala oli 932 neliökilometriä. Se oli Nepalin ensimmäinen kansallispuisto. Vuonna 1984 puistosta tuli Unescon maailmanperintökohde, sillä alueen biodiversiteetti on korkea ja se on uhanalaisten intiansarvikuonon ja intiantiikerin elinaluetta. Puisto täyttää maailmanperintökohteiden kriteerit VII, IX ja X.

Kansallispuistossa on tavattu yli 60 nisäkäslajia, yli 50 matelija- ja sammakkoeläinlajia sekä yli 500 lintulajia. Puistossa tavattavia uhanalaisia lajeja ovat intiansarvikuonon ja intiantiikerin lisäksi bengalintrappi ja bengalinkorppikotka.

Chitwanin alueella vallitsee monsuuni-ilmasto. Monsuuni alkaa kesäkuussa ja loppuu syyskuussa. Vuosittainen sadanta on noin 2&nbsp;200 millimetriä.

Vuonna 2019 puistossa kävi noin 186&nbsp;000 ulkomaalaista kävijää.

## Lähteet

## Aiheesta muualla

*Kansallispuiston verkkosivut
Sagarmāthān kansallispuisto

**Sagarmāthān kansallispuisto** on luonnonsuojelualue Nepalissa. Siihen kuuluu maailman korkein vuorenhuippu, Mount Everest. Kansallispuiston pinta-ala on 1&nbsp;148 neliökilometriä. Puisto on Unescon maailmanperintökohde.

Kansallispuisto sijaitsee noin 140 kilometriä Kathmandusta itään, ja se rajautuu pohjoisessa Kiinaan. Puisto perustettiin 19. heinäkuuta 1976, ja vuonna 1979 siitä tuli Unescon maailmanperintökohde. Alue edustaa poikkeuksellista luonnonkauneutta, ja se täyttää maailmanperintökohteiden kriteerin VII.

Alueen maasto on hyvin karua, ja siellä on useita jäätikköjä. Puiston eläimistöön kuuluu harvinaisia lajeja kuten lumileopardi ja kultapanda. Merkittäviä puulajeja ovat muun muassa kuuset, hemlokit ja katajat.

Puiston alueella elää noin 2&nbsp;500 šerpaa. He ovat uskonnoltaan pääosin Tiibetin buddhalaisia. Puistossa on useita buddhalaisluostareita, joista tärkein on Tengpoche.

Vuonna 2010 alueella kävi noin 25&nbsp;000 turistia.

## Lähteet

## Aiheesta muualla

*Sagarmatha National Park (dnpwc.gov.np)
Petr Průcha

**Petr Průcha** (s. 14. syyskuuta 1982 Chrudim, Tšekkoslovakia) on tšekkiläinen jääkiekkoilija, joka edusti kaudella 2011–2012 KHL-seura SKA Pietaria.

## Tilastot

## Lähteet
*
*
Liverpool (täsmennyssivu)

**Liverpool** tarkoittaa muun muassa seuraavia:

*Liverpool, kaupunki Britanniassa
*Liverpool FC, englantilainen Valioliigassa pelaava jalkapallojoukkue
;Britannian kuninkaallinen laivasto
* HMS Liverpool (1741), 44-tykkinen viidennen luokan alus
* HMS Liverpool (1758), 28-tykkinen kuudennen luokan alus
* HMS Liverpool (1814), 50-tykkinen neljännen luokan alus
* HMS Liverpool (1860), potkurifregatti
* HMS Liverpool (1909), Town-luokan kevyt risteilijä
* HMS Liverpool (11), Town-luokan kevyt risteilijä
* HMS Liverpool (D92), Tyypin 42 hävittäjä

## Sukunimi
*Nicholas Liverpool (1934–2015), Dominican presidentti 2003–2012
Rapti

**Rapti** () on yksi Nepalin neljästätoista vyöhykkeestä ja osa Nepalin Keskilännen kehitysaluetta (Madhya Pashchimanchal). Rapti rajautuu etelässä Intian Uttar Pradeshin osavaltioon. Nepalin vyöhykkeistä naapureita ovat Bheri lännessä, Karnali pohjoisessa sekä Dhawalagiri ja Lumbini idässä.

Vyöhykkeen pinta-ala on 10&nbsp;482 neliökilometriä. Alueella asui vuonna 2001 yhteensä 1&nbsp;286&nbsp;806 ja vuonna 2011 kaikkiaan 1&nbsp;456&nbsp;202 ihmistä. Raptin pääkaupunki on 52&nbsp;224 asukkaan Tulsipur (2011). Hieman tätä suurempi Raptin kaupunki on Ghorahi (65&nbsp;107 as.). 

## Piirikunnat

Vyöhyke jakaantuu viiteen piirikuntaan, jotka ovat pohjoisesta etelään:

* Rukum
* Salyan
* Rolpa
* Pyuthan
* Dang Deukhuri (Dang)

## Lähteet

## Aiheesta muualla
Seti (vyöhyke)

**Seti** () on yksi Nepalin neljästätoista vyöhykkeestä ja osa Nepalin Kaukolännen kehitysaluetta (Sudur Pashchimanchal). Seti sijaitsee Nepalin länsiosassa rajoittuen etelässä Intian Uttar Pradeshin osavaltioon ja pohjoisessa pienellä matkalla Kiinan Tiibetiin. Nepalin vyöhykkeistä naapureita ovat Mahakali lännessä, Karnali pohjoisessa ja Bheri idässä.

Vyöhykkeen pinta-ala on 12&nbsp;550 neliökilometriä ja se on kooltaan Nepalin toiseksi suurin. Vyöhykkeen alueella asui vuonna 2011 yhteensä 1&nbsp;571&nbsp;911 ihmistä. Vuosikymmen aiemmin (2001) väkiluku oli 1&nbsp;330&nbsp;855.

Setin hallinnollinen keskuskaupunki on Dipayal Silgadhi (26&nbsp;508 as., 2011), joka on myös Nepalin Kaukolännen keskus. Vyöhykkeen suurimmat kaupungit ovat kuitenkin Dhangadhi (Dhangaḍhī, Dhangarhī, 104&nbsp;047 as.) ja Tikapur (56&nbsp;983 as.).

## Piirikunnat

Vyöhyke jakaantuu viiteen piirikuntaan.
* Achham
* Bajhang
* Bajura
* Doti
* Kailali

## Lähteet

## Aiheesta muualla

* IBN given approval for developing West Seti Project (13.4.2015)  (onlinekhabar.com)
Kathmandun laakso

**Kathmandun laakso** () on Nepalin pääkaupunkia Kathmandua ympäröivä laakso maan keskiosassa. Se on ollut asuttuna vuosituhansien ajan. Laaksossa on sekä hindulaisuuteen että buddhalaisuuteen liittyviä kulttuurimonumentteja, ja se on ollut Unescon maailmanperintöluettelossa vuodesta 1979 lähtien.

Laaksosta on löytynyt neoliittisia työkaluja, jotka viittaavat asutukseen jo vuosituhansia sitten. Aluksi asutus koostui hajanaisista ryhmistä ilman keskushallintoa. Maurya-valtakuntaa johtaneen Ašokan valtakaudella buddhalaisuus levisi Katmandun laaksoon ja sieltä suureen osaan Nepalia.
Swayambhun ja Bauddhanathin stupat ovat merkittäviä buddhalaisia kulttuurimonumentteja.

Pashupatin ja  Changu Narayanin temppelit ovat tärkeitä hinduille.


Tiedosto:Kathmandu valley scene Shivapuri Nagarjun.JPG|Näkymä Kathmandun laaksoon läheiseltä vuorelta Shivapuri Nagarjunin kansallispuistossa.
Tiedosto:View of Kathmandu Valley.JPG|Näkymä Kathmandun laaksoon.
Tiedosto:Kathmandu Valley.jpg|Näkymä koilliseen Kathmandun laaksoon Swayambunathista. Vasemmalla Vishnumatijoki.


## Lähteet

## Aiheesta muualla
José de Jesús García Ayala

**José de Jesús García Ayala** (7. kesäkuuta 1910 Yurécuaro – 15. tammikuuta 2014) oli 9. toukokuuta 1937 vihitty meksikolainen pappi. Hän yleni katolisen kirkon piispaksi vuonna 1963, jolloin hänestä tuli Campechen hiippakunnan apulaispiispa ja Lacedaemonian titulaaripiispa. Vuodesta 1967 hän toimi Campechen piispana, kunnes erosi 9. helmikuuta 1982.

García Ayala osallistui Vatikaanin toiseen kirkolliskokoukseen.

## Lähteet
Seministit

**Seministit** on Huge L:n ja Moden 15. helmikuuta 2007 julkaistu studioalbumi. Se julkaistiin Twobe Recordsin kautta. Albumin on koko tuotannosta vastaa Antti Innanen. Albumi sisältää "Seministi" -kappaleesta tehdyn musiikkivideon.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Noise.fi: 
* Soundi: 

## Lähteet

## Aiheesta muualla
* "Seministi" -musiikkivideo YouTubessa
* Albumin arvostelu Tuoreet Platat <small>(vain kutsusta)</small>
Heidi Mayne

**Heidi Mayne** (s. 27. syyskuuta 1979 Cherry Hill, New Jersey) on yhdysvaltalainen pornonäyttelijä. Hän aloitti uransa elokuvissa vuonna 2007 ja on myös toiminut mallina muun muassa *[[Club (lehti)|Club]]*-lehdelle. Mayne voitti vuonna 2009 AVN-palkinnon parhaasta ryhmäseksikohtauksesta elokuvassa *Icon* Hillary Scottin, Mark Davisin, Alec Knightin, Cheyne Collinsin ja Alex Sandersin kanssa.

Mayne opiskeli kahden vuoden ajan fysioterapiaa, työskenteli sairaanhoitajan avustajana ja on myös tanssinut.

## Lähteet

## Aiheesta muualla

*
Boris Kulajev

**Boris Hažumarovitš Kulajev** (; 18. heinäkuuta 1929 Ærydon – 12. elokuuta 2008) oli Neuvostoliittoa edustanut vapaapainija ja olympiamitalisti. Hän edusti seuratasolla Spartak Ordzonikižea. Kulajev voitti hopeaa alle 87-kiloisten sarjassa Melbournen olympialaisissa 1956 ja seuraavan vuoden MM-kisoissa. 

Kulajev voitti Neuvostoliiton mestaruuden neljästi vuosina 1955&ndash;1960 ja sai maassaan urheilumestarin arvonimen.

## Lähteet
John Thomas Steinbock

**John Thomas Steinbock** (16. heinäkuuta 1937 – 5. joulukuuta 2010) oli katolisen kirkon yhdysvaltalainen pappi. Hän syntyi Los Angelesissa ja sai pappisvihkimyksensä kardinaali James Francis McIntyreltä 1. toukokuuta 1963. Piispaksi hänet vihittiin 14. heinäkuuta 1984; hänet oli 29. toukokuuta nimitetty Orangen hiippakunnan (Kalifornia) apulaispiispaksi ja Midilan titulaaripiispaksi. Pääkonsekraattorina toimi kardinaali Timothy Manning. 

Vuonna 1987 Steinbockista tuli Santa Rosan ja vuonna 1991 Fresnon hiippakunnan piispa. Elokuussa 2010 hänellä todettiin keuhkosyöpä (levinneisyysaste 3), ja hän kuoli joulukuussa Fresnon St. Agnes Medical Centerissä.

## Lähteet
Storm Worm

**Storm Worm** on tietokonevirus. Virus on haitallinen vain Microsoft Windows:ille.

## Nimikkeet

Storm Worm tunnetaan myös seuraavilla nimikkeillä:

* Small.dam tai Trojan-Downloader.Win32.Small.dam (F-Secure)
* CME-711 (MITRE)
* W32/Nuwar@MM and Downloader-BAI (McAfee)
* Troj/Dorf and Mal/Dorf (Sophos)
* Trojan.DL.Tibs.Gen!Pac13[3]
* Trojan.Downloader-647
* Trojan.Peacomm (Symantec)
* TROJ_SMALL.EDW (Trend Micro)
* Win32/Nuwar (ESET)
* Win32/Nuwar.N@MM!CME-711 (Windows Live OneCare)
* W32/Zhelatin (F-Secure ja Kaspersky)
* Trojan.Peed ja Trojan.Tibs (BitDefender)
Mestarit 3

**Mestarit 3** (*D3: The Mighty Ducks*) on yhdysvaltalainen vuonna 1996 valmistunut komediaelokuva. Elokuvan ohjasi Robert Lieberman ja se sai ensi-iltansa 4. lokakuuta 1996.

## Rooleissa
Publius Cornelius Lentulus Sura

**Publius Cornelius Lentulus Sura** (kuoli 5. joulukuuta 63 eaa.) oli roomalainen poliitikko ja sotilas. Lentulus oli Sullan kannattaja. Hän oli kvestorina vuonna 81 eaa. ja preettorina vuonna 75 eaa. Preettorina hän vastasi tuomioistuimesta, jonka tehtävänä oli palauttaa takavarikoitu omaisuus oikeille omistajilleen. Hän oli konsulina vuonna 71 eaa., mutta censorit erottivat hänet senaatista vuonna 70 eaa. korruptiosyytteiden takia. Hänet valittiin uudelleen preettoriksi vuonna 63 eaa., minkä jälkeen hän pääsi jälleen senaatin jäseneksi. Lentulis kannatti tuolloin Catilinaa, ja tämän salaliiton paljastuttua hänet tuomittiin kuolemaan. Lentulus kuristettiin kuoliaaksi Ciceron määräyksestä ja senaatin suostumuksella.

## Lähteet
* 

### Viitteet